Legal Document

Category: 1029

Text:
2. ΒΑΣΙΛΙΚΟΝ ΔΙΑΤΑΓΜΑ της 20/29 Δεκ. 1958 Περί συστάσεως Οργανισμού Προγνωστικών Αγώνων Ποδοσφαίρου. Έχοντες υπ’ όψιν τας διατάξεις της παρ. 2 του άρθρ. 6 του 3865/58 Ν.Δ/τος «περί τροποποιήσεως και συμπληρώσεως των περί εξωσχολικού αθλητισμού νόμων», προτάσει του Ημετέρου Προέδρου της Κυβερνήσεως, κατόπιν και της υπ’ αριθ. 607/ 29.11.58 γνωμοδοτήσεως του Συμβουλίου της Επικρατείας, απεφασίσαμεν και διατάσσομεν. Άρθρ.9.-Εις τον Ημέτερον Πρόεδρον της Κυβερνήσεως ανατιθέμεν την δημοσίευσιν και εκτέλεσιν του παρόντος Δ/τος ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Σελ.664,28(δ) Τεύχος Θ33-Σελ. 54 380 32.Η.θ.2 Προγνωστικά Ποδοσφαίρου Άρθρ. 1.-1. Συνιστάται νομικόν πρόσωπον ιδιωτικού δικαίου υπό την επωνυμίαν «Οργανισμός Προγνωστικών Αγώνων Ποδοσφαίρου», (Ο.Π.Α. Π.) έδραν έχον τας Αθήνας. 2.Ο Οργανισμός αναλαμβάνει την οργάνωσιν και λειτουργίαν του δελτίου προγνωστικών επί των ποδοσφαιρικών αγώνων. 3. Ο Οργανισμός έχει ιδίαν σφραγίδα, ης τον τύπον καθορίζει το Διοικητικόν Συμβούλιον αυτού. Άρθρ.2.- (Τροποποιηθέν δια των Β.Δ. 6/1964, ανωτ. σελ. 646,13 και Β.Δ. 240 της 18/22 Μαρτ. 1966, ΦΕΚ Α΄65, κατηργήθη δια του άρθρ. 1 παρ. 11 Ν.Δ. 391/1974, κατωτ. αριθ. 9). Άρθρ. 3.-1. Το Δ.Σ. είναι το ανώτατον όργανον του Οργανισμού, ασκεί πάσαν εξουσίαν, κατευθύνει την δράσιν του Οργανισμού και επιμελείται της καλής τούτου λειτουργίας. Επιλαμβάνεται παντός ζητήματος αφορώντος την πραγμάτωσιν των σκοπών του Οργανισμού. Εποπτεύει την εκτέλεσιν του προϋπολογισμού και αποφασίζει οιανδήποτε δαπάνην ην ήθελεν κρίνει σκόπιμον δια την κανονικήν λειτουργίαν του Οργανισμού. 2.Το Δ.Σ. διορίζει και απολύει το πάσης φύσεως προσωπικόν αυτού, αποφασίζει επί της προαγωγής του και χορηγεί τας κανονικάς και αναρρωτικάς αδείας κατά τα δια του συνταχθησομένου κανονισμού, ειδικώτερον καθορισθησόμενα. Τούτο επίσης διορίζει και απολύει τους πράκτορας διαθέσεως του δελτίου προγνωστικών. 3.Το Δ.Σ. δύναται να μεταβιβάζη εις τον Γενικόν Διευθυντήν ή εις ανωτέρους υπαλλήλους του Οργανισμού την άσκησιν μέρους των δευτερουσών αρμοδιοτήτων του. 4.Το Συμβούλιον συνεδριάζει εν τοις Γραφείοις του Οργανισμού τακτικώς μεν δις τουλάχιστον του μηνός, εκτάκτως δε οσάκις ήθελε κρίνει τούτο σκόπιμον ο Πρόεδρος ή ζητήσει αυτό εγγράφως το 1/3 τουλάχιστον των  μελών αυτού προς συζήτησιν ωρισμένων θεμάτων περιλαμβανομένων εν τη περί συγκλήσεως του Δ.Σ., ως άνω αιτήσει. 5. Η ημερησία διάταξις των θεμάτων καταρτίζεται υπό του Προέδρου, όστις εισηγείται άμα επ’ αυτών. Δύναται όμως ο Πρόεδρος όπως ορίζη και ειδικόν εκάστοτε των θεμάτων εισηγητήν εκ μελών του Διοικητικού Συμβουλίου. 6.Η πρόσκλησις προς συνεδρίασιν αποστέλλεται υπό του Προέδρου εις τα μέλη προ δύο τουλάχιστον ημερών. Εις κατεπειγούσας περιπτώσεις η πρόσκληψις δύναται ν’ αποστέλληται και αυθημερόν. Εις την πρόσκλησιν περιλαμβάνεται και η ημερησία διάταξις. Θέμα μη περιλαμβανόμενον εις την ημερησίαν διάταξιν δύναται να συζητηθή εάν το εγκρίνη η απόλυτος πλειοψηφία των παρισταμένων εις την συνεδρίασιν μελών του Συμβουλίου. 7.Επιμελεία του Γραμματέως του Δ.Σ. τηρούνται λεπτομερή πρακτικά των συνεδριάσεων αυτού καταχωρούμενα εν ειδικώ βιβλίω. Τα πρακτικά υπογράφονται υπό των παραστάντων εις την συνεδρίασιν Προέδρου, μελών του Δ.Σ. και του Γραμματέως αυτού. 8.Τα πρακτικά του Δ.Σ. κυρούνται υπό τούτου εις την αμέσως προσεχή συνεδρίασίν του του Δ.Σ. δυναμένου εις κατεπειγούσας, κατά την κρίσιν αυτού, περιπτώσεις να εξουσιοδοτή τον Πρόεδρον αυτού όπως προβαίνη εις την εκτέλεσιν των αποφασισθέντων και προ της επικυρώσεώς των. 9. Ο Γραμματεύς του Δ.Σ. επικυροί δια της υπογραφής του και της σφραγίδος της υπηρεσίας τα εντολή του  Προέδρου εκδιδόμενα αντίγραφα των πρακτικών συνεδριάσεων. 10.Ο Γραμματεύς μεριμνά δια την ανελλιπή υπογραφήν του βιβλίου πρακτικών υπό των εις την συνεδρίασιν παραστάντων μελών του Δ.Σ. Άρθρ. 4.-1. Ο παρά τω Δ.Σ. του Οργανισμού Κυβερνητικός Επίτροπος, καλείται υπό του Προέδρου υποχρεωτικώς εις τας συνεδριάσεις του Δ.Σ. Ο Κυβερνητικός Επίτροπος παρίσταται εις τας συνεδριάσεις του Δ.Σ. ιδία δε εις εκείνας καθ’ ας πρόκειται να συζητηθώσι θέματα συνεπαγόμενα δαπάνας του Οργανισμού. 2. Αποφάσεις του Δ.Σ. συνεπαγόμεναι οιανδήποτε δαπάνην του Οργανισμού, ληφθείσαι εις συνεδρίασιν αυτού εις ην δεν παρέστη ο Κυβερνητικός Επίτροπος καίτοι προσκληθείς, δεν δύνανται να εκτελεσθώσιν εάν αι κατ’ αυτάς αποφασισθείσαι δαπάναι δεν ήθελον τύχει της εγκρίσεως του Κυβερνητικού Επιτρόπου έστω και εκ των υστέρων. Περί τούτου γίνεται μνεία εις τα πρακτικά της αμέσως επομένης συνεδριάσεως του Δ.Σ. «3. Ο Κυβερνητικός Επίτροπος παρακολουθεί την καθόλου λειτουργίαν του Οργανισμού υποδεικνύει την λήψιν μέτρων δια την αποδοτικωτέραν λειτουργίαν αυτού και δικαιούται όπως ζητή πάσαν πληροφορίαν από το Διοικητικόν Συμβούλιον και τον Γενικόν Διευθυντήν σχέσιν έχουσαν προς το εν γένει έρ(Αντί της σελ.664,25(β)Σελ.664,25(γ) Τεύχος 532-Σελ. 127 378 Προγνωστικά Ποδοσφαίρου 32.Η.θ.2 γον αυτού. Δικαιούται επίσης, δια δηλώσεώς του καταχωριζομένης εις τα πρακτικά, όπως αναβάλη την λήψιν αποφάσεως επί δεκαπενθήμερον επί οιουδήποτε θέματος εγγεγραμμένου εις την ημερησίαν διάταξιν του Διοικ. Συμβουλίου ως και όπως φέρη προς συζήτησιν ενώπιον του Διοικητικού Συμβουλίου οιονδήποτε θέμα σχετικόν προς τον Οργανισμόν Προγνωστικών Αγώνων Ποδοσφαίρου». Η παρ. 3 προσετέθη δια του Β.Δ. 726 της 24 Οκτ. /8 Νοεμ. 1962 (ΦΕΚ Α΄182). Σελ.664,26(γ) Τεύχος 532-Σελ. 128 Άρθρ.5.-1.«Το προσωπικόν του Οργανισμού αποτελείται εκ τακτικών, εκτάκτων ή επί συμβάσει υπαλλήλων. Τακτικοί, έκτακτοι ή επί συμβάσει υπάλληλοι διορίζονται υπό του Δ.Σ. του Οργανισμού ή αποσπώνται υπάλληλοι Νομικών Προσώπων Ιδιωτικού Δικαίου μετά γνώμην του Δ.Σ. του Οργανισμού δι’ αποφάσεως του Προέδρου της Κυβερνήσεως. Δι’ εκτέλεσιν περιοδικής εργασίας και δη δια τον έλεγχον των δελτίων προγνωστικών προς εξακρίβωσιν των νικητών, χρησιμοποιούνται υπό του Οργανισμού κατάλληλα πρόσωπα επί καταβολή αυτοίς αποζημιώσεως καθοριζομένης δι’ αποφάσεως του Δ.Σ. του Οργανισμού». Η παρ. 1 παρατίθεται ως διωρθώθη δια Διωρθώσεως Ημαρτημένων της 6 Ιουν. 1959 «2.Στον ΟΠΑΠ συνιστάται θέση συντονιστή διευθυντή που διορίζεται με απόφαση του αρμοδίου για θέματα αθλητισμού Υπουργού. Ο συντονιστής διευθυντής είναι πρόσωπο με αξιόλογη εμπειρία στα θέματα του οργανισμού και διοικητικές ικανότητες. Με την ίδια απόφαση διορίζονται μέχρι δύο αναπληρωτές συντονιστές διευθυντές. 3.Ο συντονιστής διευθυντής ή οι αναπληρωτές συντονιστές διευθυντές επιμελούνται την εκτέλεση των αποφάσεων του διοικητικού συμβουλίου και επιβλέπουν την καλή λειτουργία των υπηρεσιών του οργανισμού. Οι ειδικότερες αρμοδιότητες του συντονιστή διευθυντή ή των αναπληρωτών συντονιστών διευθυντών ορίζονται από τον κανονισμό του Οργανισμού. 4.Το συντονιστή διευθυντή, όταν απουσιάζει ή κωλύεται, τον αναπληρώνει ο αρχαιότερος κατά σειρά διορισμού αναπληρωτής συντονιστής διευθυντής». Οι παρ. 2, 3 και 4 αντικαταστάθηκαν ως άνω από το άρθρ. 25 Νόμ. 1646/1986 (ΦΕΚ Α΄ 138) (ανωτ. σελ. 646, 58969). Σύμφωνα δε με την παρ. 2 άρθρ. 23 άνω Νόμ. 1646/1986 στον άνω Συντονιστή και αναπληρωτές του καταβάλλονται μηνιαία αποζημίωση όπως ορίζεται στο άρθρο αυτό. Άρθρ.6.-1.Ο Οργανισμός θέλει παρακρατεί εκ των ακαθαρίστων εισπράξεων αυτού τα εξής ποσοστά: α)45% διατιθέμενον ως κέρδος υπέρ των συμμετεχόντων εις το δελτίον προγνωστικών. β)1,5% επί των εις την Επαρχίαν Αττικής εισπράξεών του διατιθέμενον εις την Εταιρείαν Ιπποδρομιών κατά τας διατάξεις του άρθρ. 7 του 3865/58 Ν.Δτ/ος. γ)9% εξ ου επιχορηγούνται: αα)Η Ε.Τ.Ε. δια ποσοστού 2% προς κάλυψιν των εξόδων της Τραπεζιτικής μεσολαβήσεώς της εφ’ όσον ήθελεν ανατεθή αυτή η οικονομική διαχείρισις του Οργανισμού. ββ)Η Ε.Ο.Α. δια ποσοστού 3% διατιθεμένου αποκλειστικώς δια την κάλυψιν δαπανών των νέων Ολυμπιακών Αθλητικών εγκαταστάσεων. γγ)Ο Σ.Ε.Γ.Α.Σ. δια ποσοστού 2%. δδ)H Ε.Π.Ο. δια ποσοστού 2%. 379 32.Η.θ.2 Προγνωστικά Ποδοσφαίρου Προγνωστικά Ποδοσφαίρου 32.Η.θ.2 2.Ο Οργανισμός θέλει ομοίως παρακρατεί εκ των ακαθαρίστων εισπράξεών του άπαντα ανεξαιρέτως τα έξοδα διοικήσεως κει λειτουργίας του κατά τους ορισμούς του παρόντος Δ/τος, του τοιούτου «περί της λειτουργίας του δελτίου προγνωστικών επί των ποδοσφαιρικών αγώνων και του 3865/58 Ν.Δ/τος «περί τροποποιήσεως και συμπληρώσεως των περί εξωσχολικού αθλητισμού Νόμων». 3.Το εναπομένον υπόλοιπον ποσόν, μετά την αφαίρεσιν των κατά τας προηγουμένας 1 και 2 παραγράφους ποσοστών και εξόδων λειτουργίας του Οργανισμού εισαγόμενον εις τον προϋπολογισμόν του Κράτους, αποτελεί έσοδον της Γενικής Γραμματείας Αθλητισμού. «Ο Οργανισμός δύναται, τη αιτήσει της Γενικής Γραμματείας Αθλητισμού και προς διευκόλυνσιν της εκτελέσεως έργων αθλητικών εγκαταστάσεων, να συνάπτη δάνεια, θέτων το ποσόν αυτών εις την διάθεσιν της Γενικής Γραμματείας Αθλητισμού. Τα δάνεια ταύτα δεν δύνανται να υπερβαίνουν τον μέσον όρον του συνόλου των εσόδων του Οργανισμού των τριών προηγουμένων ημερολογιακών ετών. Οι υπό του πιστωτικού ιδρύματος καθοριζόμενοι όροι των δανείων τούτων, μετά προηγουμένην έγκρισιν αυτών υπό του Διοικητικού Συμβουλίου του Οργανισμού και προτάσει αυτού, εγκρίνονται δια κοινής αποφάσεως του Υπουργού των Οικονομικών και του αρμοδίου δια τον αθλητισμόν Υπουργού. Τα δάνεια ταύτα εξοφλούνται δια ποσών παρακρατουμένων εκ του κατά το παρόν άρθρον εις την Γενικήν Γραμματείαν Αθλητισμού περιερχομένου ποσού». Τα εντός « » προσετέθησαν δια του άρθρ. 1 του Β.Δ. 186 της 28 Μαρτ./3 Απρ. 1963 (ΦΕΚ Α΄ 41). 4.Απόφασις του Προέδρου της Κυβερνήσεως, εκδιδομένη καθ’ έκαστον έτος μετά πρότασιν του παρά τη Γενική Γραμματεία Αθλητισμού λειτουργούντος Γνωμοδοτικού Συμβουλίου, θέλει καθορίζει υπέρ ποίων σκοπών θα διατίθεται η κατά τας περιπτώσεις γγ΄ και δδ΄ της παρ. 1 του παρόντος άρθρου επιχορήγησις. Άρθρ.7.-1.Η περιφέρεια της Ελλάδος διαχωρίζεται εις ζώνας, ο αριθμός και η εδαφική έκτασις των οποίων καθορίζεται υπό του Δ.Σ. του Οργανισμού. Εις εκάστην των ζωνών τούτων υφίσταται υπηρεσία του Οργανισμού ήτις επιμελείται της συγκεντρώσεως των δελτίων προγνωστικών και της εξαγωγής των αποτελεσμάτων. Τα αποτελέσματα εκάστης ζώνης συγκεντρούνται εις την έδραν του Οργανισμού εις ην τελικώς αναγνωρίζονται και ανακηρύσσονται οι νικηταί ολοκλήρου της Ελλάδος. 2.Ο Οργανισμός υποχρεούται όπως καθ’ όλας τας εποχάς του έτους και εφ’ όσον τελούνται αγώνες, θέτη εις κυκλοφορίαν    καθ’   εκάστην   εβδομάδα  και  εγκαίρως  δελτία  προ(Αντί για της Σελ.664,27(γ)Σελ.664,27(δ) Τεύχος Θ33 –Σελ. 53 γνωστικών επιλέγων ελευθέρως τους αγώνας οίτινες θα περιληφθώσιν εις αυτά. 3.Ο Οργανισμός υποχρεούται να μεριμνά δια την κανονικήν και εντός των τασσομένων προθεσμιών συγκέντρωσιν των δελτίων προγνωστικών έτι δε δια την ασφαλή φύλαξιν των μητρών και την εν συνεχεία μετά την τέλεσιν των αγώνων, ταχείαν έκδοσιν των αποτελεσμάτων, ανακήρυξιν των νικητών και πληρωμήν αυτοίς των κερδών. Άρθρ.8-.1.Δύο μήνας τουλάχιστον προ της ενάρξεως εκάστου οικονομικού έτους, υποβάλλεται υπό του Γενικού Διευθυντού εις το Δ.Σ. του Οργανισμού ο προϋπολογισμός των εσόδων και εξόδων αυτού προς έγκρισιν. 2.Εντός τριών το πολύ μηνών από της λήξεως του οικονομικού έτους, υποβάλλονται επίσης υπό του Γενικού Διευθυντού ο απολογισμός και ο ετήσιος ισολογισμός του Οργανισμού προς έγκρισιν υπό του Δ.Σ. Αντίγραφον του ισολογισμού υποβάλλεται εις την Γενικήν Γραμματείαν Αθλητισμού. 3.Ο τε προϋπολογισμός και απολογισμός του Οργανισμού μετά την υπό του Δ.Σ.. αυτού έγκρισίν του, υποβάλλονται εις την Γενικήν Γραμματείαν Αθλητισμού προς τελικήν έγκρισιν, ήτις παρέχεται μετά γνωμοδότησιν του παρ’ αυτή Γνωμοδοτικού Συμβουλίου. Η Γενική Γραμματεία δύναται να επιφέρη εις τον προϋπολογισμόν του Οργανισμού οιανδήποτε κατά την κρίσιν της μεταβολήν. 4.Άπασαι αι εισπράξεις του Οργανισμού κατατίθενται αμέσως εις μίαν των Ελληνικών Τραπεζών κατά τα δια καταρτισθησομένης μεταξύ αυτής και του Οργανισμού συμβάσεως καθορισθησόμενα. 5.Η πληρωμή των δαπανών του Οργανισμού πραγματοποιείται δια χρηματικών ενταλμάτων υπογραφομένων υπό του Γενικού Διευθυντού και του Προϊσταμένου της Λογιστικής Υπηρεσίας του Οργανισμού και θεωρουμένων υπό του Προέδρου του Δ.Σ. αυτού.